हज यात्रियों की टोंक रुबातों में होगी ठहरने की व्यवस्था
जयपुर | अंजुमनवाेरसाए फिरदौस जमानी बेगम के पदाधिकारियों की बैठक में हज यात्रियों को मक्का मदीना में निशुल्क ठहराने पर चर्चा हुई। इसमें अंजुमन के नवनियुक्त चेयरमैन साहबजादा इबरत अली खान ने बताया कि सऊदी अरब में बने रुबातों के भवनाें में हज यात्रियों के ठहरने की निशुल्क व्यवस्था होगी। उन्होंने हज यात्रियों को आगाह किया कि इनमें ठहरने के लिए हज यात्रियों का रजिस्ट्रेशन चयन निशुल्क किया जाता है और उन्हें इजाजत नामे भी निशुल्क ही दिए जाते हैं, उसके लिए किसी को कोई फीस देने की जरूरत नहीं है। पहले कुछ लोगों ने इसके लिए हज यात्रियों से पैसे लिए थे, जो गलत है। जितनी सीटें हैं, उनमें प्राथमिकता टाेंक रियासत के हज यात्रियों को दी जाएगी, उसके बाद शेष बची सीटों के लिए लॉटरी निकाली जाएगी।
hin_Deva hin_Deva